**SUOMEN AMPUMAURHEILULIITTO RY**

**YLIMÄÄRÄINEN KOKOUS**

Aika: 23.4.2022 klo 11.00

Paikka: Sokos Hotel Vantaa, Hertaksentie 2, Vantaa tai vaihtoehtoisesti etäyhteys (Teams)

**ESITYSLISTA**

1. **KOKOUKSEN AVAUS**
2. **KOKOUKSEN JÄRJESTÄYTYMINEN**

Valitaan kokouksen

* puheenjohtaja
* sihteeri
* kaksi pöytäkirjantarkastajaa
* kaksi ääntenlaskijaa

**Päätös:**

**3 LÄSNÄOLIJOIDEN TOTEAMINEN**

Suoritetaan jäsenyhdistysten edustajien valtakirjojen tarkastus, todetaan edustettuina olevat jäsenyhdistykset ja näiden äänimäärät sekä vahvistetaan äänimääräluettelo ja todetaan läsnä olevat liittovaltuuston ja liittohallituksen jäsenet, kunniapuheenjohtaja, liiton toimihenkilöt ja muut läsnäolo-oikeuden saaneet henkilöt.

**Päätös:**

**4 KOKOUKSEN LAILLISUUS JA PÄÄTÖSVALTAISUUS**

SAL:n toimintasääntöjen mukaan SAL:n kokouksen kutsuu koolle liittohallitus.

Kokouskutsu lähetetään kirjallisena kullekin jäsenelle jäsenluettelossa olevaan yhdyshenkilön sähköposti- tai postiosoitteeseen ja julkaistaan vähintään neljä (4) viikkoa ennen kokousta liiton internetsivuilla sekä liittovaltuuston mahdollisesti määräämällä muulla tavalla. Kokouskutsussa on mainittava kaikki päätösasiat. Mikäli kokouksessa on etäosallistumismahdollisuus ja hallitus on määrännyt määräpäivän kokoukseen ilmoittautumiselle, lasketaan koollekutsumisaika viimeisestä ilmoittautumispäivästä.

SAL:n kokouksen esityslista liitteineen julkaistaan SAL:n internetsivulla kokouskutsussa ilmoitetussa osoitteessa viimeistään kaksi (2) viikkoa ennen kokousta.

Etäosallistumismahdollisuuden vuoksi hallitus on asettanut viimeiseksi ilmoittautumispäiväksi kokoukseen 21.4.2022, josta sääntöjen mukaiset määräajat lasketaan. SAL:n ylimääräisen kokouksen kutsu on ollut Urheiluampuja-lehdessä 1/2022, ilmestymispäivä 9.3.2022. Kokouskutsu on lähetetty seuroille 23.3.2022 ensisijaisesti sähköpostitse, osalle postitse, jos sähköpostiosoitetta ei ole ollut. Kokouksen esityslista liitteineen on lisätty kokouskutsussa mainittuun osoitteeseen SAL:n internetsivuille 30.3.2022.

**Päätös:**

**5 KOKOUKSEN TYÖJÄRJESTYS**

Esitetään, että kokouksen työjärjestyksenä käytetään 30.3.2022 SAL:n internetsivuilla julkaistua esityslistaa.

**Päätös:**

**6 LIITON SÄÄNTÖJEN MUUTTAMINEN**

Liittohallitus esittää liiton toimintasääntöjen muuttamista. Nykyiset säännöt ja vahvistettavaksi esitetyt uudet säännöt on esitetty liitteessä muutosmerkinnöin (LIITE 1). Hallitus esittää uusien sääntöjen hyväksymistä.

**Päätös:**

**7 KOKOUKSEN PÄÄTTÄMINEN**